אוניברסיטת רוסטוק

אוניברסיטת רוסטוק (בגרמנית: Universität Rostock) היא אוניברסיטה הנמצאת בעיר רוסטוק שבמדינה הגרמנית מקלנבורג-מערב פומרניה. האוניברסיטה נוסדה בשנת 1419 והיא אחת מהאוניברסיטאות העתיקות ביותר בעולם, והעתיקה ביותר בצפון אירופה ואזור הים הבלטי. נכון לשנת 2021 למדו בה 12,665 סטודנטים. היסטוריה האוניברסיטה נוסדה בשנת 1419 על ידי הדוכסים יוהאן הרביעי ואלברכט החמישי ממקלנבורג. ב-13 בפברואר באותה השנה אישר האפיפיור מרטינוס החמישי בבולה ששלח את הקמת האוניברסיטה. אוניברסיטת רוסטוק היא האוניברסיטה העתיקה ביותר בצפון אירופה. בגרמניה ישנם רק עוד 5 אוניברסיטאות שנוסדו לפני אוניברסיטת רוסטוק: אוניברסיטת היידלברג (1386), אוניברסיטת קלן (1388), אוניברסיטת ארפורט (1392), אוניברסיטת וירצבורג (1402), אוניברסיטת לייפציג (1409). מבין חמשת אלו, רק האוניברסיטאות של רוסטוק, היידלברג ולייפציג פעלו בלא הפסק מיום היווסדן. במהלך המאה ה-15 למדו באוניברסיטת רוסטוק 400–500 סטודנטים בכל שנה, וביחס לימים ההם זהו מספר גדול של תלמידים. רוסטוק הייתה מהאוניברסיטאות הגדולות בגרמניה, ורבים מתלמידיה הגיעו מארצות השפלה, סקנדינביה ומדינות אחרות הגובלות בים הבלטי. עקב מאבקים פוליטיים ולחץ מצד הכנסייה, האוניברסיטה עברה בשנת 1437 לעיר גרייפסוואלד ונשארה שם עד לשנת 1443. בשנים 88–1487 הלימודים התקיימו בעיר ליבק. בשנת 1542, מספר שנים אחרי העיר רוסטוק, האוניברסיטה נעשתה גם היא פרוטסטנטית; ההומניזם והלותרניזם הפכו למאפיינים המגדירים את האוניברסיטה. לאחר מלחמת שלושים השנים (1618-1648) הפכה אוניברסיטת רוסטוק לאוניברסיטה מקומית. בשנת 1827, לאחר שהבעלים של האוניברסיטה עזב את העיר, החל המצב להשתפר, ולקראת סוף המאה ה-19 החלה פעילות בנייה רחבה באלמה מאטר של רוסטוק ואוניברסיטת רוסטוק זכתה במעמדה הקודם בקרב אוניברסיטאות גרמניה. בחגיגות ה-500 לאוניברסיטה, שהתקיימו ב-12 בנובמבר 1919, קיבלו אלברט איינשטיין ומקס פלאנק תואר דוקטור לשם כבוד. רוסטוק הייתה האוניברסיטה הראשונה שהעניקה תואר כבוד לאיינשטיין. מסקרן הדבר, כי תואר זה שניתן לאיינשטיין לא בוטל בתקופת הרייך השלישי, על אף שהנאצים הורו לעשות כן. הסיבה לכך נותרה בלתי ברורה. יצוין כי יהודים אחרים איבדו את התארים שלהם בשנת 1933, כדוגמת הפסיכולוג דייוויד כץ, הנס מוראל ואחרים. עם סיומה של מלחמת העולם השנייה בשנת 1945 חלו שינויים רבים; האוניברסיטה, שכעת הייתה בחלק הסובייטי של גרמניה (יותר מאוחר הוקמה באזור זה הרפובליקה הדמוקרטית הגרמנית), נפתחה מחדש ב-24 בפברואר 1946. הפקולטה לאדריכלות נפתחה בשנת 1950, ובשנת 1951 נפתחה פקולטה למספנות (בשנת 1963 שונה השם לפקולטה לטכנולוגיה). אוניברסיטת רוסטוק הייתה האוניברסיטה הראשונה בגרמניה לפתוח פקולטה טכנולוגית. בשנת 1952 נפתחה פקולטה לתעופה, אך היא הועברה לדרזדן. בשנת 1976 שונה שמה של האוניברסיטה ל"אוניברסיטת וילהלם פיק", על שמו של וילהלם פיק, נשיאה הראשון של הרפובליקה הדמוקרטית הגרמנית. שם זה בוטל לאחר איחוד גרמניה. בוגרים בולטים במהלך 6 המאות בהן האוניברסיטה קיימת, דמויות בולטות רבות נקשרו באוניברסיטה, מהם למשל: טיכו ברהה, אסטרונום דני. קרל פרידריך וילהלם ברוקמן, פילוסוף (ד"ר לפילוסופיה בשנת 1848). אלברט איינשטיין, פיזיקאי וחתן פרס נובל (דוקטור לרפואה לשם כבוד בשנת 1919). יואכים גאוק, הנשיא ה-11 של גרמניה, למד תאולוגיה ברוסטוק עד 1965, ד"ר לשם כבוד. וולטר הלשטיין (1901-1982), נשיא הנציבות האירופית. אלברכט קוסל, ביוכימאי וחתן פרס נובל (ד"ר לפילוסופיה בשנת 1878). מקס פלאנק, פיזיקאי וחתן פרס נובל לפיזיקה (ד"ר לרפואה לשם כבוד בשנת 1919). יצחק רילף, פילוסוף יהודי-גרמני (ד"ר לפילוסופיה בשנת 1865). מוריץ שליק, פילוסוף. היינריך שלימן, ארכאולוג (ד"ר לפילוסופיה בשנת 1869). רודולף שטיינר, פילוסוף אוסטרי ומייסד האנתרופוסופיה (ד"ר לפילוסופיה בשנת 1891). אוטו שטרן, פיזיקאי יהודי-גרמני וחתן פרס נובל לפיזיקה. מבנה כמו אוניברסיטאות אחרות באירופה, אוניברסיטת רוסטוק מחולקת למספר פקולטות (בגרמנית: Fakultät). הללו מחולקות למחלקות אקדמיות (בגרמנית: Institut) ולקתדרות (בגרמנית: Lehrstuhl). פקולטות אוניברסיטת רוסטוק מחולקת ל-9 הפקולטות הבאות: תאולוגיה אוונגלית. פילוסופיות (ואומנות). מתמטיקה ומדעי הטבע. משפטים. הנדסה. אדריכלות ומדעי הסביבה. רפואה. כלכלה ומדעי החברה. הנדסת חשמל ומחשבים. האוניברסיטה מפעילה בית חולים לימודי. בית החולים מפעיל מספר מכוני מחקר, ביניהם מכון אלברכט קוסל לנוירורגנרציה. באוניברסיטה קיים בנוסף גן בוטני (Botanischer Garten Universität Rostock). מחקר האוניברסיטה משתפת פעולה עם מספר מוסדות עצמאיים. ביניהם: מכון לייבניץ לפיזיקה של האטמוספירה, בקיהלונגסבורן. מכון לייבניץ למחקר על הים הבלטי בוורנמינדה. מכון לייבניץ לביולוגיה של חיות משק בדומרסטורף, בשיתוף עם הממשלה הפדרלית של גרמניה. המכון למחקר דמוגרפי על שם מקס פלאנק. מכון פראונהופר. אוניברסיטאות שותפות אוניברסיטת רוסטוק חתמה על שיתוף פעולה עם האוניברסיטאות הבאות (אם כי שיתופי פעולה וחילופי תלמידים אפשריים עם מוסדות רבים נוספים): אירופה צ'כיה אוניברסיטת קארל בפראג, הרפובליקה הצ'כית. קרואטיה אוניברסיטת זאגרב, קרואטיה. דנמרק אוניברסיטת קופנהגן, דנמרק. פינלנד אוניברסיטת טורקו, פינלנד. צרפת אוניברסיטת נאנט, צרפת. לטביה אוניברסיטת לטביה, לטביה. פולין אוניברסיטת גדנסק, פולין. רוסיה אוניברסיטת סנקט פטרבורג, רוסיה. שוודיה אוניברסיטת קריסטיאנסטד, שוודיה. הממלכה המאוחדת אוניברסיטת ניו קסטל, הממלכה המאוחדת. שאר העולם ארגנטינה האוניברסיטה הלאומית של לה פלאטה, ארגנטינה. קנדה אוניברסיטת ססקצ'ואן, קנדה. קנדה אוניברסיטת גואלפו, קנדה. יפן האוניברסיטה למדעים של טוקיו, יפן. דרום אפריקה אוניברסיטת צפון-מערב, דרום אפריקה. ארצות הברית אוניברסיטת ג'ורג'יה, ארצות הברית. ארצות הברית אוניברסיטת בראון, ארצות הברית. ארצות הברית אוניברסיטת יוטה, ארצות הברית. סוריה האוניברסיטה הערבית הבינלאומית, סוריה. ארצות הברית אוניברסיטת ויומינג, ארצות הברית. ארצות הברית אוניברסיטת אלבמה בהאנטסוויל, ארצות הברית. קישורים חיצוניים אתר האינטרנט הרשמי של אוניברסיטת רוסטוק (בגרמנית) אוניברסיטת רוסטוק, ברשת החברתית פייסבוק אוניברסיטת רוסטוק, ברשת החברתית X (טוויטר) אוניברסיטת רוסטוק, ברשת החברתית אינסטגרם אוניברסיטת רוסטוק, ברשת החברתית LinkedIn אוניברסיטת רוסטוק, סרטונים בערוץ היוטיוב האתר הרשמי של אוניברסיטת רוסטוק. היסטוריה של אוניברסיטת רוסטוק, באנציקלופדיה הקתולית. הערות שוליים